open-index/open-wikipedia-markdown huggingface dataset:
Micron Technology Utah

[thumb|right|300px|''IM Flash'' ēka [Lehi]]
***Micron Technology Utah, LLC*** (agrākais nosaukums ***IM Flash Technologies***) ir ASV uzņēmums, kas ražo *NAND* zibatmiņas mikroshēmas. Tas pieder pusvadītāju komponenšu ražotājam *[[Micron Technology]]*. Uzņēmumu 2005. gadā dibināja *[[Intel|Intel Corporation]]* un *Micron Technology*. 
Tā ražotne atrodas Lehi, Jūtas štatā.

## Vēsture
thumb|right|200px|''IM Flash Technologies'' logotips
2005. gada 21. novembrī tika paziņots, ka mikroshēmu tehnoloģiju uzņēmumi *[[Intel|Intel Corporation]]* un *[[Micron Technology]]* izveidos kopuzņēmumu *NAND* zibatmiņas ražošanai.
2006. gada 6. janvārī tika dibināts uzņēmums ***IM Flash Technologies, LLC***, kurā *Micron* piederēja 51 % kapitāldaļu, bet *Intel* — 49 %. Abi īpašnieki ieguldīja aptuveni 1,2 miljardus ASV dolāru katrs.
Jaunā ražotne tika celta Jūtas štata Lehi. Tur jau 1995. gadā *Micron* plānoja uzbūvēt rūpnīcu un tika nopirkta zeme, bet lejupslīde mikroshēmu tirgū dēļ šie plāni netika realizēti. Lehi *Micron* nodarbināja 500 darbiniekus testēšanas darbos, bet līdz ar jaunās rūpnīcas celšanu testēšanas nodaļu pārcēla uz Boisisitiju.

Sākotnēji *IM Flash* mikroshēmas ražoja pēc 72 nm tehnoloģijas, vēlāk — 50 nm, 2008. gadā uzņēmums pārgāja uz 34 nm, bet 2011. gadā — uz 20 nm tehnoloģiju.

2012. gadā *Intel* un *Micron* kopīgi sāka izstrādāt energoneatkarīgās atmiņas tehnoloģiju *[[3D XPoint]]*. Šīs tehnoloģijas mikroshēmas *IM Flash* sāka ražot 2015. gadā.

2018. gada 16. jūlijā *Micron* un *Intel* paziņoja, ka pārtrauks *3D XPoint* kopīgu izstrādi pēc tam, kad tiks pabeigta 2. paaudzes tehnoloģijas izstrāde, ko bija plānots pabeigt 2019. gada pirmajā pusē. Tehnoloģiju attīstību ārpus otrās paaudzes patstāvīgi veiks abi uzņēmumi. *IM Flash Technologies* turpināja ražot atmiņas mikroshēmas, kas balstītas uz *3D XPoint* tehnoloģijas.

2018. gada 18. oktobrī *Micron Technology* paziņoja par nodomu īpašumā pilnībā iegūt *IM Flash Technologies*. *Micron* plānoja par darījumu samaksāt aptuveni 1,5 miljardus *USD* naudā, kā arī segt *IM Flash* dalībnieku parādu, kas bija aptuveni 1 miljards *USD*.

2019. gada 31. oktobrī *Micron* pabeidza visu *Intel* piederošo *IM Flash Technologies* kapitāldaļu iegādi. 28. septembrī *IM Flash Technologies, LLC* tika pārdēvēts par ***Micron Technology Utah, LLC***.

## Skatīt arī
* *[[IM Flash Singapore]]*

## Atsauces

## Ārējās saites
* About the IM Flash Acquisition  Micron Technology
* Sasniegumu un produktu laika josla līdz 2016. gadam)
Kaļinkaviči

**Kaļinkaviči** jeb **Kaļinkoviči** (, ) ir pilsēta Baltkrievijā, Gomeļas apgabala centrālajā daļā, Kaļinkaviču rajona centrs. Atrodas netālu no Pripetes upes, ievērojams dzelzceļa mezgls.

## Vēsture
Rakstos pirmoreiz minēta 1560. gadā kā Lietuvas lielkņazistes apdzīvotā vieta. Pievienota Krievijas Impērijai pēc Polijas otrās dalīšanas 1793. gadā. No 1882. gada - dzelzceļa stacija, bet 1916. gadā kļuva par svarīgu dzelzceļa mezglu. No 1925. gada - pilsēta. No 1941. gada 22. augusta līdz 1944. gada 14. janvārim atradās vācu okupācijā.

Kaļinkavičos dzimis airētājs Ramans Petrušenka (*Раман Iванавiч Петрушэнка*, 1980).

## Atsauces

## Ārējās saites

*Kaļinkaviči vietnē "Baltkrievijas globuss"
Lielais Ķemeru tīrelis

**Lielais Ķemeru tīrelis** ir augstais purvs Piejūras zemienē uz dienvidiem no Ķemeriem, ietilpst Ķemeru nacionālajā parkā. Administratīvi atrodas Tukuma novada (Slampes un Džūkstes pagasts), Jelgavas novada (Valgundes pagasts) un Mārupes novada (Salas pagasts) teritorijā. 6192 ha lielais tīrelis ir viens no Latvijas lielākajiem purviem, tajā ir liels skaits purva ezeriņu un akaču. Purva austrumu malā bijusi meliorācija, notikusi kūdras ieguve.

Lielais Ķemeru tīrelis ir nozīmīga ligzdošanas vieta vairākām reti sastopamām purva putnu sugām, kā arī svarīga atpūtas vieta migrējošām sugām, īpaši dzērvēm.

Lielā Ķemeru tīreļa laipa ir populārākā purva taka Latvijā, tās garums ir 3,7 km.

## Vēsture
Pirmā pasaules kara laikā, gatavojoties Ziemassvētku kaujām, kāpās gar purva dienvidu un austrumu malu Krievijas Impērijas 12. armijas Odiņu grupa ierīkoja uzbrukuma pozīcijas.

Latvijas PSR laikā purvā atradās meteoroloģiskā stacija. 2000. gadā Lielajā Ķemeru tīrelī izbūvēja tūristu laipu, izmantojot laipu uz slēgto meteoroģisko staciju. 2008. gadā nolietoto laipu slēdza apmeklētājiem, bet 2013. gadā uzbūvēja jaunu laipu un skatu torni.

## Atsauces

## Ārējās saites
Džungļu grāmata (1967. gada filma)

**"Džungļu grāmata"** () ir 1967. gadā amerikāņu kompānijas *[[The Walt Disney Company|Walt Disney Productions]]* uzņemta animācijas filma. Filmas sižets veidots pēc Radjarda Kiplinga darba "Džungļu grāmata". Filmas režisors ir Volfgangs Reitermens (*Wolfgang Reitherman*). Tā bija pēdējā filma, kuras veidošanā piedalījās arī Volts Disnejs.

Filmas sižets ir par cilvēkbērnu Maugli, kuru Indijas džungļos uzaudzinājuši vilki. Viņš draudzējas ar panteru Bagiru un lāci Balu. Viņu ienaidnieks ir tīģeris Širhans.

## Ārējās saites
Jērstrauts

**Jērstrauts** ir Vidusupes labā krasta pieteka Talsu novadā. 

Izteka - pie Ģibuļiem. Tek rietumu-dienvidrietumu virzienā. Ietek Vidusupē augšpus Lieknieku mājām. Jērstrautu šķērso valsts autoceļš V1301 (Ģibuļi–Renda).

## Atsauces
Džungļu grāmata (nozīmju atdalīšana)

**Džungļu grāmata** var būt:

* Džungļu grāmata — Radjerda Kiplinga uzrakstīts darbs;
* Džungļu grāmata (1967. gada filma) — 1967. gadā uzņemta amerikāņu animācijas filma;
* Džungļu grāmata (2016. gada filma) — 2016. gadā uzņemta amerikāņu kinofilma.
Sutināšana

**Sutināšana** ir pārtikas siltumapstrādes veids, kurā to noteiktu laiku karsē 70—90°C temperatūrā ļoti niecīgā šķidruma daudzumā vai pārtikai ar lielu mitruma saturu, piemēram, sulīgiem augļiem un ogām, vispār bez ūdens pievienošanas. Sutināšanai vajadzīgi piemēroti trauki — katli ar biezu dibenu un sieniņām, kas tajos nodrošina vienmērīgu temperatūru.

## Atsauces

## Skatīt arī
*Sautēšana
Ķipstvalks

**Ķipstvalks** ir Spāres kreisā krasta pieteka Talsu novadā. 

Izteka pie Ķipstu mājām. Tek ziemeļu virzienā, paralēli autoceļam V1385 (Pastende–Iliņi–Spāre). Ceļa pretējā pusē tek Spāres upe. Ietek Spārē pie Ropiķu mājām. Ķipstvalku nešķērso valsts autoceļi.

## Atsauces
Mālupīte

**Mālupīte** ir Vidusupes labā krasta pieteka Talsu novadā. 

Izteka - uz ziemeļrietumiem no Birzmaļiem. Tek rietumu virzienā. Ietek Vidusupē augšpus Līčiem. Mālupīti šķērso dzelzceļa līnija Ventspils—Tukums II.

## Atsauces
Heinrihs fon Kleists

**Bernds Heinrihs Vilhelms fon Kleists** (; dzimis , miris ) bija 19. gadsimta sākuma romantisma stila vācu dramaturgs un rakstnieks. Ar savām lugām ietekmējis Vācijas un Francijas reālisma, ekspresionisma, nacionālisma un eksistenciālisma attīstību. Pamezdams militāro karjeru, bet vēlāk — studijas universitātē, Kleists devās uz Parīzi, pēc tam uz Šveici, kur 1803. gadā publicēja savu pirmo darbu, traģēdiju *Die* *Familie Schroffenstein*. Vēlāk dzīvoja Kēnigsbergā, Drēzdenē un Berlīnē. Vīlies dzīvē, vienojās ar neglābjami slimu sievieti Henrieti Fogeli, ka nogalinās to un pēc tam izdarīs pašnāvību, ko 1811. gadā realizēja Berlīnes pievārtē.

## Ārējās saites

* Heinriha fon Kleista portāls
Nenoteiksme

**Nenoteiksme** ir darbības vārda sākuma forma, kas darbību, procesu vai stāvokli tikai nosauc, bet nenorāda uz laiku, personu un skaitli. Darbības vārds nenoteiksmē atbild uz jautājumu *ko darīt?*. Pēc nozīmes un formas darbības vārdi latviešu valodā ir tieši - nenoteiksmē galotne ***-t*** un atgriezeniski - nenoteiksmē galotne ***-ties***. Nenoteiksme uzskatāma par darbības vārda pamatformu, to pretstata visām pārējām darbības vārda formām.

## Atsauces
Kapu strauts

**Kapu strauts** ir Abavas labā krasta pieteka Talsu novadā. 

Tek dienvidu virzienā. Ietek Abavā netālu no Kalešu kapiem. Kapu strautu šķērso valsts autoceļi V1400 (Spailes–Kaleši) un P120 (Talsi—Stende—Kuldīga).

## Atsauces
Kalešupīte

**Kalešupīte** (arī **Kalešu upe**, **Kalešupe**) ir Abavas labā krasta pieteka Talsu novadā. 

Izteka - no Virtukpura. Tek dienvidu virzienā. Ietek Abavā pie Vecplostiņu mājām. Lielākā pieteka - Alkšņstrauts. Kalešupīti šķērso valsts autoceļi V1400 (Spailes–Kaleši) un P120 (Talsi—Stende—Kuldīga), tās krastos atrodas Kaleši.

## Atsauces
Makss Brods

**Makss Brods** (; dzimis , miris ) bija Čehijas ebreju izcelsmes vācvalodīgs rakstnieks, kritiķis un žurnālists. Franča Kafkas tuvs draugs, kurš pēc Kafkas nāves  tā darbus publicēja, nevis iznīcināja, kā bija vēlējies Kafka.

Studēja Prāgas Universitātē, 1902. gadā iepazinās ar Franci Kafku. Strādāja par ierēdni, darbojās avīzē *Prager Tagblatt*. No 1912. gada - aktīvs cionists. 1939. gadā, bēgdams no vācu okupācijas, pameta Čehoslovākiju un apmetās Palestīnā, kur strādāja teātrī.

## Ārējās saites
Morics Šliks

**Frīdrihs Alberts Moričs Šliks** (, dzimis , miris ) bija vācu/austriešu filozofs un fiziķis, loģiskā pozitīvisma un Vīnes pulciņa pamatlicējs.

Studēja fiziku Heidelbergā, Lozannā un Berlīnē. 1922. gadā tika iecelts par Vīnes Universitātes natūrfilozofijas katedras vadītāju. Ap katedru pulcējās grupa, kuras sastāvā bija Hanss Hāns, Rūdolfs Karnaps, Herberts Feigls, Kurts Gēdels, Oto Neirāts, Frīdrihs Vaismanis un citi, vēlāk pazīstami kā Vīnes pulciņš. Attīstoties austrofašismam, pulciņa biedri pamazām pameta Austriju, tomēr Šliks palika valstī. 1936. gadā Šliku uz universitātes galvenajām kapnēm nošāva viņa bijušais students.

## Ārējās saites

* Morics Šliks Stanford Encyclopedia of Philosophy
De Boarnē

**De Boarnē** () ir franču cilmes uzvārds. Cilvēki ar šo uzvārdu:

* Ežēns de Boarnē (*Eugène de Beauharnais*; 1781—1824) — franču ģenerālis, Napoleona otrās sievas Žozefīnes dēls;
* Žozefīne de Boarnē (*Joséphine de Beauharnais*; 1763—1814) — Francijas imperatora Napoleona pirmā sieva un Francijas imperatore.
Sallija Hokinsa

**Sallija Sesīlija Hokinsa** (; dzimusi ) ir angļu aktrise. Atpazīstamību ieguva ar lomu Maika Lī 2002. gada filmā *[[All or Nothing (filma)|All or Nothing]]*. Bez dalības citās Maika Lī kinofilmās (*[[Vera Drake]]* (2004) un "Laimīgajiem veicas" (2008)), tēlojusi arī Vudija Allena filmās "Kasandras sapnis" (2007) un "Jasmīnas stāsts" (2013).

Par lomu filmā "Jasmīnas stāsts" nominēta Amerikas Kinoakadēmijas balvai kā labākā aktrise otrā plāna lomā. Otru reizi nominēta Amerikas Kinoakadēmijas balvai par lomu Giljermo del Toro filmā "Ūdens forma" (2017) kā labākā aktrise galvenajā lomā . Par šīm divām lomām nominēta arī Zelta globusa balvai un BAFTA kino balvai. Zelta globusa balvu ieguvusi kā labākā aktrise komēdijā vai muzikālā filmā par lomu filmā "Laimīgajiem veicas" (2008). Piedalījusies arī filmās "Lācēna Padingtona piedzīvojumi" (2014) un tās 2017. gada turpinājumā, Stīvena Frīrsa filmā *[[The Lost King]]* (2022) un šausmu filmā "Atgriezies pie manis" (2025). Kā teātra aktrise darbojas *Royal Court Theatre* Londonā. Attēlojusi lomas arī televīzijā.

## Filmogrāfija

## Ārējās saites
Fransuā Adriēns Bualdjē

**Fransuā Adriēns Bualdjē** (; dzimis , miris ) bija franču komponists, pazīstams lielākoties ar savām operām. Dažkārt saukts par "franču Mocartu", Bualdjē attīstīja franču *[[opéra comique]]* žanru uz nopietnāku agrīnā romantisma operas formu. Viens no pazīstamākajiem franču operu komponistiem 19. gadsimta sākumā. Darbojās Francijā, izņemot laiku no 1804. līdz 1810. gadam, kad strādāja Sanktpēterburgā.

## Ārējās saites

* Bualdjē Petrucci Music Library
* Fransuā Adriēns Bualdjē allmusic.com
Sergejs Aleksandrovičs

Lielkņazs **Sergejs Aleksandrovičs** (; dzimis , miris ) bija cara Aleksandra II piektais dēls un Krievijas valsts darbinieks. No 1891. gada 26. februāra līdz 1905. gada 1. janvārim - Maskavas ģenerālgubernators. Sergeja Aleksandroviča popularitāti iedragāja masveida cilvēku nāve pūlī tautas svētkos Hodinkā 1896. gada maijā. Bija precējies ar Darmštates-Hesenes princesi Elizabeti Fjodorovnu. Redzams 1905. gada revolūcijas pretinieks. Nogalināts ar spridzekli kremļa teritorijā eseru kaujinieka Ivana Kaļajeva uzbrukumā.

## Ārējās saites
Tartu lidosta

**Tartu lidosta** (; IATA: TAY; ICAO: EETU) ir lidosta, kas atrodas Reolā, Kambjas pagastā, 10,9 km uz dienvidrietumiem no Tartu — Igaunijas otrās lielākās pilsētas. To sauc arī par **Ilenurmes lidostu**, jo tās tuvumā atrodas Ilenurmes ciems. Netālu no lidostas atrodas Eiropas autoceļš E263. Pie lidostas atrodas Igaunijas Aviācijas akadēmija.

## Vēsture
Lidosta tika atklāta 1946. gada 15. maijā. Jauna termināļa ēka tika uzcelta 1981. gadā, un drīz pēc tam arī tika uzlabots skrejceļš. Kopš 2005. gada lidostu pārvalda valsts īpašumā esošais uzņēmums *[[Tallinn Airport Ltd]]*. 2009. gadā skrejceļu pagarināja līdz 1799 m. 2013. gadā Tartu lidosta uzņēma 13 690 pasažierus, ierindojoties kā 6. noslogotākā lidosta Baltijas valstīs.

Pašlaik lidostā nav regulāru lidojumu. Ziemeļvalstu reģionālā aviosabiedrība veica regulārus lidojumus starp Tartu un Helsinkiem, no 2011. gada 20. oktobra līdz 2020. gada 17. martam,  *[[Estonian Air]]* nodrošināja lidojumus uz un no Tallinas līdz 2012. gada 21. decembrim, un *[[airBaltic]]* veica reisus uz Rīgu līdz gada 2011. gada 1. augustam.

## Statistika

## Atsauces

## Ārējās saites
* 
* Pašreizējie laikapstākļi lidostā pēc NOAA datiem
* Negadījumu vēsture lidostā
Medņvalks

**Medņvalks** ir Lūšupītes labā krasta pieteka Talsu novadā. 

Tek dienvidaustrumu virzienā, gar Lūžniekpura austrumu malu. Ietek Lūšupītē netālu no Krūziņu kapiem. Medņvalku nešķērso valsts autoceļi.

## Atsauces
Ratupes grāvis

**Ratupes grāvis** ir Vidusupes labā krasta pieteka Talsu novadā. 

Tek rietumu-dienvidrietumu virzienā. Ietek Vidusupē lejpus Aizupēm. Ratupes grāvi nešķērso valsts autoceļi.

## Atsauces
Rūšupīte

**Rūšupīte** (arī **Illupe, Iļļupe**) ir Briežupes labā krasta pieteka Talsu novadā. 

Tek ziemeļrietumu virzienā. Ietek Briežupē netālu no autoceļa V1384. Rūšupīti šķērso valsts autoceļš V1301 (Ģibuļi–Renda).

## Atsauces
Karmas rajons

**Karmas rajons** (, ) ir Baltkrievijas administratīvais rajons Gomeļas apgabala ziemeļaustrumos. Tas robežojas ar Gomeļas apgabala Čačerskas rajonu dienvidos un Rahačovas rajonu rietumos, kā arī Mogiļevas apgabala Slavharadas rajonu ziemeļos un Krasnapoļļes rajonu ziemeļaustrumos.
Rūšvalks

**Rūšvalks** ir Kleiņa pieteka Talsu novadā. 

Izteka - no Vēžezera. Tek ziemeļrietumu virzienā. Ietek Kleinī tā dienvidaustrumu krastā. Rūšvalku nešķērso valsts autoceļi.

## Atsauces
Sēme (Lūšupītes pieteka)

**Sēme** (augštecē arī **Lagžu valks**) ir Lūšupītes labā krasta pieteka Talsu novadā. 

Izteka - pie Zvaguļu mājām. Tek rietumu-dienvidrietumu virzienā, sasniedzot Trīšautpuru, krasi pagriežas uz dienvidiem. Ietek Lūšupītē uz dienvidiem no Lūžniekpura. Sēme caurtek Stūriņezeru, to nešķērso valsts autoceļi. Dažkārt uzskata, ka nevis Sēme ir Lūšupītes pieteka, bet Lūšupīte ir Sēmes pieteka.

## Atsauces
Trumse (filke)

**Trumse** (, , , ) ir viena no 15 Norvēģijas filkēm. Filke robežojas ar Finnmarku un Nūrlanni, kā arī ar Somiju un Zviedriju. Trumses administratīvais centrs ir Trumse. Filkē ir vēl 2 pilsētas: Hašta un Finnsnēse. Līdz 1999. gadam pilsētas statuss bija arī Sētermūenei. 2014. gadā Trumsē dzīvoja 162 tūkstoši cilvēku. Liela daļa no iedzīvotājiem ir sāmi un somi.

2020. gada 1. janvārī reģionālās reformas gaitā tika apvienota ar Finnmarkas filki, izveidojot Trumses un Finnmarkas filki.  tā tika sadalīta atpakaļ, un Trumsei filkes statuss atjaunots.

## Ārējās saites
Langrēns

**Langrēns** (*Langrenus*) ir triecienkrāteris Mēness redzamajā pusē. Tas atrodas Pārpilnības jūras austrumu malā. Krāteris nodēvēts holandiešu astronoma Mihaela van Langrēna vārdā. Nosaukumu 1935. gadā apstiprinājusi Starptautiskā Astronomijas savienība.

Langrēna krāteris izveidojies ne vēlāk kā pirms apmēram 3,2 miljardiem gadu. Tas ir labi saglabājies, vaļņa sienu biezums līdz 20 km, iekšpusē sienas ar terasveida pakāpēm. Virs apkārtējās virsmas valnis paceļas līdz 1630 m. Krātera dibenam ir augstāks albedo nekā apkārtnei, tas labi redzams, kad krāteris ir pilnībā izgaismots. Dibens relatīvi līdzens, to klāj daudzi lieli iežu bluķi, centrā vairākas, apmēram 1 km augstas virsotnes. 

Uz rietumiem no krātera Pārpilnības jūru šķērso vairāki gaiši izmešu stari, kurus radījis no Langrēna krātera izsistais materiāls.

 astronoms Oduēns Dolfuss ar Parīzes observatorijas 1 m teleskopu Langrēna krāterī novēroja pārejošu Mēness parādību, kura izpaudās kā gaismas spīdumi uz krātera dibena. Tiem bija mainīga forma un pats astronoms tos skaidroja kā gāzu izplūšanu no Mēness dzīlēm. 

Uz dienvidiem no krātera atrodas Vendelins (Ø 141 km) un Loze (Ø 43 km), uz dienvidaustrumiem – Lams (Ø 84 km) un Barkla (Ø 41 km), uz ziemeļaustrumiem – Atvuds (Ø 29 km).

## Pavadoņkrāteri
Uz Mēness kartēm šie krāteri tiek apzīmēti ar burtu uz krātera malas, kas ir tuvāk Langrēna krāterim. 
 

## Atsauces

## Ārējās saites
*
Vendelins

**Vendelins** (*Vendelinus*) ir triecienkrāteris Mēness redzamajā pusē. Tas atrodas Pārpilnības jūras dienvidaustrumu malā. Krāteris nodēvēts flāmu astronoma Godefroja Vendelina vārdā. Nosaukumu 1935. gadā apstiprinājusi Starptautiskā Astronomijas savienība.

Vendelina krāteris izveidojies laikposmā pirms apmēram 4,4 – 3,9 miljardiem gadu. Tas ir stipri erodējis, vēlāku triecienu izrobots. Valnis vietām pilnībā izzudis, vietām paceļas virs apkārtējās virsmas līdz  m augstumam. Krātera dibenu klāj tumša bazalta lava, kuru izrobojuši daudzi nelieli krāteri.

Krātera dienvidmalā atrodas Holdens (Ø 48 km), ziemeļaustrumos valni izrobojis Lams (Ø 84 km), ziemeļrietumos –Loze (Ø 43 km). Uz ziemeļiem atrodas Langrēns (Ø 132 km), uz dienvidiem – Petavijs (Ø 184 km).

## Pavadoņkrāteri
Uz Mēness kartēm šie krāteri tiek apzīmēti ar burtu uz krātera malas, kas ir tuvāk Vendelina krāterim. 

## Atsauces

## Ārējās saites
Frīdrihs Helderlīns

**Johans Kristiāns Frīdrihs Helderlīns** (; dzimis , miris ) bija 18./19. gadsimta mijas romantisma stila vācu dzejnieks. Helderlīnam arī ir ietekme uz vācu ideālisma attīstību.

## Dzīvesgājums
Studēja Tībingenes Universitātē, kur viņa mītnes biedri bija Hēgelis un Šellings. Apmeklējia arī Fihtes lekcijas Jēnas Universitātē. No 1796. līdz 1798. gadam, strādādams par privātskolotāju, iemīlējās sava darba devēja, baņķiera sievā, kuras tēls spēcīgi ietekmēja Helderlīna daiļradi. 
Strādājis arī Francijā.

Attīstoties psihiskai slimībai, pēdējos 36 gadus pavadīja noslēgtībā celtnē Tībingenē, kas mūsdienās pazīstama kā Helderlīna tornis (*Hölderlinturm*). Arī dzīves laikā maz saprasts, 19. gadsimtā Heldelins tika gandrīz aizmirsts. Viņa darbi piedzīvoja renesansi īsi pirms Pirmā pasaules kara, un mūsdienās tiek uzskatīti par vienu no vācu literatūras virsotnēm.

## Ārējās saites
Maiks Penss

**Maikls Ričards "Maiks" Penss** (; dzimis ) ir amerikāņu politiķis. 48. ASV viceprezidents. No 2013. līdz 2017. gadam bija Indiānas štata gubernators.

Laikā no 2001. līdz 2013. gadam darbojies ASV Pārstāvju palātā. 2012. gadā ievēlēts Indiānas gubernatora amatā. Kandidējis arī 2016. gada Indiānas gubernatora vēlēšanās, taču 2016. gada jūlijā Republikāniskās partijas kandidāts ASV prezidenta amatam Donalds Tramps paziņoja, ka izraudzījies Pensu par viceprezidenta amata kandidātu. Tramps ar Pensu uzvarēja vēlēšanās, un  Penss tika inaugurēts par viceprezidentu.

## Dzīvesgājums
thumb|left|upright=0.75|Maiks Penss 1977. gadā
Maikls Ričards Penss piedzima  Edvarda Džozefa Pensa un Ennas Džeinas ģimenē, Kolumbusā, Indiānas štatā. Pensa vecākiem piederēja degvielas uzpildes staciju tīkls. Pensa tēvs Edvards bija Korejas kara veterāns un saņēma bronzas zvaigznes medaļu.

1981. gadā Penss absolvēja Hanoveras Koledžu, kur ieguva bakalaura grādu jurisprudencē. 1986. gadā viņš absolvēja Indiānas Universitāti, kur ieguva maģistra grādu jurisprudencē.

Dzīves sākumā Penss bija katolis, bet koledžas laikā viņš pārgāja uz protestantismu.

Pēc studijām Penss nodarbojās ar jurisprudenci, vadīja Indiānas Politiskās analīzes fondu, kā arī radio sarunu raidījumu “The Mike Pence Show” un iknedēļas sabiedrisko attiecību programmu Indiānas štata televīzijā.

## Politiskā karjera
[thumb|left|upright=0.75|170px|Maiks Penss inaugurēts kā [ASV viceprezidents]]
2000. gadā viņš tika ievēlēts par ASV pārstāvju palātas locekli. ASV pārstāvju palātas locekļa amatā Penss tika pārvēlēts sešas reizes.

2011. gadā Maiks Penss paziņoja, ka kandidēs par Indiānas štata gubernatoru. Penss asā cīņā uzvarēja Demokrātiskās partijas oponentu Džonu Gregu. 2013. gadā viņš tika inaugurēts kā 50. Indiānas štata gubernators.

2016. gadā Republikāniskās partijas prezidenta kandidāts Donalds Tramps izvēlējās Pensu kā viceprezidenta kandidātu. 2020. gadā Penss un Tramps zaudēja Džo Baidenam un Kamalai Harisai.

## Atsauces

## Ārējās saites
Tims Keins

**Timotijs Maikls "Tims" Keins** (; dzimis ) ir amerikāņu politiķis. ASV senators (pārstāv Virdžīnijas štatu), bijis Virdžīnijas gubernators no 2006. līdz 2010. gadam. Demokrātiskās partijas valsts viceprezidenta amata kandidāts 2016. gada ASV prezidenta vēlēšanās.

Politisko karjeru sācis Ričmondas pilsētas domē, bijis arī Ričmondas mērs no 1998. līdz 2001. gadam. No 2002. līdz 2006. gadam ieņēmis Virdžīnijas štata gubernatorleitnanta amatu, pēc tam ievēlēts Virdžīnijas gubernatora amatā. Kopš 2013. gada pārstāv Virdžīniju ASV Senātā.  Demokrātiskās partijas kandidāte ASV prezidenta amatam Hilarija Klintone paziņoja, ka izraudzījusies Keinu par viceprezidenta amata kandidātu.

## Ārējās saites
ASV elektoru kolēģija

[thumb|350px|right|Elektoru kolēģijas karte — [2012. gada ASV prezidenta vēlēšanas|2012. gada ASV prezidenta vēlēšanu rezultāti. Vēlēšanu uzvarētājs Baraks Obama (Demokrāti) uzvarēja tautas balsojumā 26 štatos un Kolumbijas apgabalā, iegūstot 332 elektoru balsis. Sāncensis Mits Romnijs (Republikāņi) uzvarēja tautas balsojumā 24 štatos, iegūstot 206 elektoru balsis]]
**ASV elektoru kolēģija** ir orgāns, kas ievēl ASV prezidentu un viceprezidentu.

ASV pilsoņi prezidentu un viceprezidentu neievēl tieši, viņi balso par elektoriem, kas parasti apsola balsot par konkrētiem kandidātiem. Katra štata elektoru skaits sakrīt ar štata pārstāvju skaitu ASV Kongresā, Kolumbijas apgabala elektoru skaits atbilst elektoru skaitam štatā ar vismazāko elektoru skaitu. Šāda sistēma izveidota, lai visiem štatiem būtu iespēja ietekmēt vēlēšanu iznākumu. Kopš 1964. gada elektoru skaits ir 538, bet katra štata elektoru skaits, tāpat kā pārstāvju skaits Kongresā, ir atkarīgs no iedzīvotāju skaita štatā un tiek pārskatīts reizi desmit gados. Kārtību, kādā ieceļ elektorus, katrs štats var noteikt atsevišķi, mūsdienās elektorus visos štatos ievēl. Elektoru kandidātus izvirza štatu valdībās esošās partijas vasarā pirms vēlēšanām, kas savukārt notiek gada, kurš dalās ar četri (piemēram, 2000, 2004, 2008) pirmajā otrdienā, kas iekrīt laika posmā no 2. līdz 8. novembrim. Mūsdienās elektoru kandidāti parasti pieder pie kādas no partijām, kuru locekļi kandidē uz prezidenta amatu un jau pirms vēlēšanām ir zināms, par ko katrs elektora kandidāts gatavojas balsot, ja tiks ievēlēts, tomēr elektori var izvēlēties, par ko balsot, un viņiem nav pienākums balsot par savas partijas kandidatūru.

Parasti elektoru vēlēšanās balso par partiju, nevis katru elektoru, un uzvarējusī partija iegūst visas štata balsis. Ievēlētie elektori decembrī četrdesmit vienu dienu pēc vēlēšanām tiekas sava štata administratīvajā centrā (tādējādi vēlēšanu kolēģija nekad nepulcējas pilnā skaitā), lai ievēlētu prezidentu un viceprezidentu, kurus ievēl atsevišķos balsojumos. Elektoru balsis skaita Senāts, kad balsis saskaitītas, Senāta prezidents, kas ir amatā esošais viceprezidents, rezultātu nolasa jaunievēlētā Kongresa kopsesijā. Kongress var apstrīdēt jebkura štata balsojumu, ja iebilst pa loceklim no abām apakšpalātām. Ja neviens kandidāts neiegūst vajadzīgo balsu pārsvaru, prezidentu ievēl Pārstāvju palāta, balsojot par trim augstāko rezultātu sasniegušajiem kandidātiem, šajā gadījumā balso štatu delegācijas, kurām katrai ir viena balss. Viceprezidentu šādā gadījumā savukārt ievēl Senāts. Pastāv iespēja, ka par prezidentu kļūst kandidāts, kas nav saņēmis tautas vairākuma atbalstu elektoru vēlēšanās, tomēr uzvarējis vēlēšanu kolēģijas balsojumā. Šajā gadsimtā tas ir noticis divreiz. 2000. gadā prezidenta vēlēšanās uzvarēja Džordžs V. Bušs, kas bija saņēmis par 0,5 pp mazāk balsu nekā viņa sāncensis Els Gors. Nesenākais precedents bija 2016. gadā, kad prezidenta vēlēšanās uzvarēja Donalds Tramps, kas bija saņēmis par 2 pp mazāk balsu nekā viņa sāncense Hilarija Klintone. 

## Ārējās saites

* 
*
Divvilcis

**Divvilcis** () ir šaha uzdevums, kurā dotais mērķis (mats, pats, pašmats utt.) jāsasniedz divos gājienos.

Bez žanra apzīmējuma šis nosaukums tiek lietots ar nozīmi **tiešā mata divvilcis**.

## Tiešā mata divvilcis

**Tiešā mata divvilcī** baltie sāk un mato melno karali divos gājienos. Vēsturiski tiešā mata divvilcis izveidojies par patstāvīgu kompozīcijas žanru, tāpēc ar terminu "divvilcis" ("Mats divos gājienos") apzīmē tiešā mata divvilci. Plašu izplatību divvilcis ieguva 19. gadsimta beigās, pateicoties angļu un čehu problēmistu darbiem. Daudzas tā idejas bagātināja trīsvilču un daudzvilču tematiku.

Pasaules čempionātā šaha kompozīcijā tiek noteikts uzvarētājs divvilču žanrā, divvilči ir arī atsevišķa nodaļa FIDE albumos. 
 
## Citu žanru divvilči
Divvilči ir arī vairāku citu šaha kompozīcijas žanru sastāvdaļa.
* Pašmata divvilcī baltie sāk un piespiež melnos matot savu karali divos gājienos.
* Palīgmata divvilčos sāk melnie un palīdz matot savu karali divos gājienos. 
* Pasaku šaha divvilči var būt ar ļoti dažādu tematiku, piemēram, refleksmati, pašmata garvilči, pata uzdevumi, uzdevumi citos šaha veidos un uzdevumi ar pasaku šaha figūrām.

## Divvilču piemēri

## Skatīt arī
* Trīsvilcis
* Daudzvilcis
## Atsauces

## Papildu literatūra
* *A century of two-movers* compiled by Alain White, Comins Mansfield, Frederick Gamage [and] Vincent Eaton. 1941, Stamford.
Mendelszons

**Mendelszons** (, *Mendelszohn* — 'Mendeļa dēls'; sieviešu dzimtē **Mendelszone**) ir vācu cilmes uzvārds, kas izplatīts arī Vācijas un Polijas ebreju vidū ().

* Arnolds Mendelszons (*Arnold Mendelssohn*, 1855—1933) — vācu komponists, Mozesa Mendelszona mazmazdēls;
* Fanija Mendelszone (*Fanny Mendelssohn*, 1805—1847) — vācu pianiste un komponiste, Mozesa Mendelszona mazmeita;
* Fēlikss Mendelszons (*Felix Mendelssohn*, 1809—1847) — vācu komponists, Mozesa Mendelszona mazdēls;
* Mozess Mendelszons (*Moses Mendelssohn*, 1729—1786) — vācu/ebreju filozofs.
IM Flash

***IM Flash*** var būt:
* *[[IM Flash Technologies]]* — *Intel* un *Micron* kopuzņēmums;
* *[[IM Flash Singapore]]* — *Intel* un *Micron* kopuzņēmums Singapūrā.
Ādolfs Adāns

**Ādolfs Šarls Adāns** (, izruna: [a'dɑ̃]; dzimis , miris ) bija franču komponists, mūsdienās visplašāk pazīstams kā baletu "Žizele" (*Giselle*) un "Korsārs" (*Le corsaire*), kā arī Ziemassvētku dziesmas *Minuit, chrétiens* (angļu versijā *O Holy Night*) mūzikas autors. Fransuā Adriēna Bualdjē skolnieks un Leo Delība skolotājs. 

Adāna baletu pirmizrādes notika Parīzē, Londonā, Berlīnē un Sanktpēterburgā un viņš bija viens no populārakajiem baletu autoriem 19. gadsimta vidū. Adāns ir arī daudzu operu autors, kuras gan mūsdienās atskaņotas tiek reti.

## Ārējās saites

* 
* Petrucci Music Library
* Ādolfs Adāns allmusic.com
Vuds

**Vuds** (; sieviešu dzimtē **Vuda**) ir angļu cilmes uzvārds. Cilvēki ar šo uzvārdu:

* Elaidža Vuds (*Elijah Wood*; 1981) — amerikāņu aktieris un kinoproducents;
* Evana Reičela Vuda (*Evan Rachel Wood*; 1987) — amerikāņu aktrise un dziedātāja;
* Kriss Vuds (*Chris Wood*; 1991) — Jaunzēlandes futbolists;
* Natālija Vuda (*Natalie Wood*; 1938—1981) — amerikāņu aktrise;
* Žaklīna Makinesa Vuda (*Jacqueline MacInnes Wood*; 1987) — kanādiešu aktrise, mūziķe un TV raidījumu vadītāja.

## Skatīt arī
* Vudss
McPixel

***McPixel*** ir neatkarīgi veidota puzles veida videospēle, ko 2012. gadā izstrādāja Mikolajs Kaminskis. Spēles galvenais varonis ir *McPixel*, kas ir gan Makgaivera, gan Makgrubera parodija. Spēlē ir vairākas atsauces uz popkultūras cilvēkiem un notikumiem. Varoņa mērķis ir atmīnēt sprāgstvielas vai "izglābt pasauli" 20 sekunžu laikā. Spēlei ir četras nodaļas, katrā trīs līmeņi un vēl papildlīmenis. Katram līmenim ir sešas sadaļas. Spēle ir pieejama *[[Android]]*, *[[iPhone]]* un kā datorspēle.

## Izdošana
*McPixel* saņēma pozitīvas atsauksmes no kritiķiem, gūstot 76 no 100 punktiem caur *[[Metacritic]]* par PC versiju un 83 par iOS versiju. *[[The Verge]]* novērtēja spēli ar 8 no 10, norādot: "*McPixel* ir solis uz priekšu — parodija par parodiju. Bet tā ir atšķirīga, smieklīgāka un daudz vairāk *blasphemous*."

Spēles veidotājs apgalvo, ka lielāko uzmanību spēlei piesaista *[[YouTube]]* *[[Let's Play]]* video, it īpaši Džesija Koksa un *[[PewDiePie]]* veidotie. *McPixel* tika sākotnēji izplatīta caur *[[The Pirate Bay]]*, tādējādi var uzskatīt, ka *McPixel* ir pirmā spēle, ko ir oficiāli izplatījis *Pirate Bay*.

2012. gada septembrī *McPixel* bija pārdevis 3056 kopijas. Spēle arī būs pirmā, kas tiks izlaista caur *[[Steam Greenlight]]*.

Pastāv arī spēles *[[Linux]]* versija, bet tā vēl nav pieejama spēļu izplatīšanas tīklā *[[Steam]]*. Kaminskis par iemeslu tam ir norādījis *[[Adobe Air]]* nesaderību ar *Steam*. Lai atrisinātu šo problēmu, 2013. gada jūnijā spēles autors nāca klajā ar paziņojumu, ka pārrakstīs spēles kodu uz citu dzinēju, lai gan līdz šim nav dzirdēti jauni paziņojumi par pārrakstīšanas rezultātiem.

## Atsauces

## Ārējās saites
*
Džeimss Vudss

**Džeimss Hauards Vudss** (, dzimis ) ir amerikāņu aktieris un producents.

Viņš vislabāk ir zināms ar lomām tādās kinofilmās kā "Tādi mēs bijām" (1973), *[[The Onion Field]]* (1979), "Videodroms" (1983), "Reiz Amerikā" (1984), *[[Best Seller]]* (1987), "Čaplins" (1992), "Kazino" (1995), "Niksons" (1995), "Vampīri (1998), "Salmu suņi" (2011) un "Uzbrukums Baltajam namam" (2013). Bieži viņš ir atveidojis ļaundaru lomas. No 2006. līdz 2008. gadam Vudss filmējās televīzijas seriālā "Prokurors Šarks" (*Shark*), kurā spēlēja galveno lomu.

Divas reizes ticis nominēts Amerikas Kinoakadēmijas balvai — kā labākais aktieris Olivera Stouna filmā "Salvadora" (1986) un kā labākais aktieris otrā plāna lomā Roba Rainera filmā *[[Ghosts of Mississippi]]* (1996). Divas reives ieguvis ''Emmy'' balvu — par lomām TV filmās *Promise* (1987) and *My Name Is Bill W.* (1989). Par TV filmu *Promise* saņēmis arī Zelta globusa balvu. 1998. gadā Vudsam piešķirta zvaigzne Holivudas Slavas alejā.

## Ārējās saites
Rau

**Rau** () var būt:

* Gustavs Rau (*Gustav Rau*; 1878—?) — vācu vieglatlēts;
* Johaness Rau (*Johannes Rau*; 1931—2006) — vācu politiķis un Vācijas prezidents (1999—2004).
Čerdass Baruss

**Čerdass Baruss** (; dzimis  Ziemeļsumatrā) ir Indonēzijas starptautiskais lielmeistars šahā (2003).

## Biogrāfija
Trīskārtējs Indonēzijas šaha čempionātu uzvarētājs (1987, 1999, 2002). 1993. gadā Džakartā dalījis 2. vietu Pasaules šaha čempiona nosaukuma izcīņas cikla Āzijas zonas turnīrā. 2002. gadā Surabajā ieņēmis 2. vietu starptautiskajā šaha turnīrā aiz Antoanetas Stefanovas. 2011. gadā uzvarējis Džakartas *Telin Chess* starptautiskajā šaha turnīrā.

Pārstāvējis Indonēzijas komandu lielākajos komandu šaha turnīros:
* Pasaules šaha olimpiādē piedalījies 7 reizes (1984, 1988-1990, 1994-1996, 2000-2002). Individuālajā vērtējumā izcīnījis zelta (2002) medaļu;
* Āzijas komandu šaha čempionātos piedalījies 4 reizes (1987, 1993-1999). Komandu vērtējumā izcīnījis sudraba (1987) medaļu. Individuālajā vērtējumā izcīnījis zelta un bronzas (abas 1987) medaļas.

Par panākumiem turnīros FIDE 2003. gadā Barusam piešķīrusi starptautiskā lielmeistara (GM) nosaukumu.

## Atsauces

## Ārējās saites
Sems Kolinss

**Sems Kolinss** (; dzimis  Dublinā) ir Īrijas starptautiskais meistars šahā (2004).

## Biogrāfija
Divkārtējs Īrijas šaha čempionātu uzvarētājs (2002, 2014). 2009. gadā uzvarējis Japānas atklātajā šaha čempionātā. Par panākumiem turnīros FIDE 2004. gadā Kolinsam piešķīrusi starptautiskā meistara (IM) nosaukumu. Izpildījis divas šaha lielmeistara normas: 2008. gadā Budapeštā un 2010. gadā Norvēģijā.

Dublinas šaha kluba *Gonzaga Chess Club* biedrs. Šī kluba sastāvā divas reizes uzvarējis Īrijas komandu kausa *Armstrong Cup* izcīņā (2015, 2016). Ir pazīstams arī kā šaha grāmatu autors.

Pārstāvējis Īrijas komandu lielākajos komandu šaha turnīros:
* Pasaules šaha olimpiādē piedalījies 8 reizes (2000-2014). Individuālajā vērtējumā izcīnījis zelta (2002) medaļu;
* Eiropas komandu šaha čempionātos piedalījies 2 reizes (2003-2005).

## Atsauces

## Ārējās saites
Roberts Gvaze

**Roberts Gvaze** (; dzimis 1982. gadā Hararē) ir Zimbabves starptautiskais meistars šahā.

## Biogrāfija
1997. gadā piecpadsmit gadu vecumā uzvarējis gan Zimbabves junioru, gan pieaugušo šaha čempionātos. 1998. gadā kļuvis par Āfrikas junioru šaha čempionu. 2007. gadā Vindhukā uzvarējis Āfrikas individuālajā šaha čempionātā. 2010. gadā uzvarējis Botsvānas starptautiskajā šaha turnīrā *Gaborone Open* un Luandas starptautiskajā šaha turnīrā *Taça CUCA SA*.

Divas reizes piedalījies Pasaules šaha kausa izcīņas turnīros pēc izslēgšanas sistēmas: 2007. gadā 1. kārtā zaudējis Aleksejam Širovam, bet 2011. gadā 1. kārtā zaudējis Ruslanam Ponomarjovam.

Pārstāvējis Zimbabves komandu lielākajos komandu šaha turnīros:
* Pasaules šaha olimpiādē piedalījies 4 reizes (1998-2002, 2012). Individuālajā vērtējumā izcīnījis zelta (2002) medaļu;
* Visāfrikas spēļu komandu šaha čempionātos piedalījies 2 reizes (2007-2011). Individuālajā vērtējumā izcīnījis zelta (2011) medaļu.

## Atsauces

## Ārējās saites
Finnmarka

**Finnmarka** (, , , ) ir viena no 15 Norvēģijas filkēm. Filke robežojas ar Trumsi, kā arī ar Somiju un Krieviju. Finnmarkas administratīvais centrs ir Vadse. Filkē ir vēl 5 pilsētas: Hammerfesta, Varde, Alta, Hjirkenēse un Honnigsvoga. Finnmarka pēc platības ir lielākā Norvēģijas filke, savukārt pēc iedzīvotāju skaita tā ir mazākā. 2014. gadā Finnmarkā dzīvoja 75 tūkstoši cilvēku. Liela daļa no iedzīvotājiem ir sāmi un somi.

2020. gada 1. janvārī reģionālās reformas gaitā tika apvienota ar Trumses filki, izveidojot Trumses un Finnmarkas filki.  tā tika sadalīta atpakaļ, un Finnmarkai filkes statuss atjaunots.

Finnmarkā atrodas arī vairākas nozīmīgas dabas un kultūras vietas, piemēram, Ziemeļkaps, kas ir viens no Eiropas ziemeļu punktiem, un Alta petroglifi, kas iekļauti UNESCO Pasaules mantojuma sarakstā. Reģions ir populārs arī ar ziemas sporta iespējām un ziemeļblāzmas vērošanu.

## Ārējās saites
Frederiks II

**Frederiks II** (; dzimis , miris ) bija Dānijas un Norvēģijas karalis no 1559. līdz 1588. gadam. Frederika II valdīšanas laikā Dānija iesaistījās Livonijas karā un Septiņu gadu karā (1563-1570). Tiho Brahes draugs un atbalstītājs.

## Dzīvesgājums
Dzimis 1534. gadā Hāderlevā Dānijas un Norvēģijas karaļa Kristiāna III un viņa sievas Saksijas-Lauenburgas princeses Dorotejas ģimenē kā pirmais dēls. Cerot uz Dānijas aizsardzību, Livonijas kara sākumā 1558. gada 5. jūlijā pēdējais Tērbatas bīskaps Hermanis oficiāli piedāvāja viņa tēvam Kristiānam III piešķirt Tērbatas bīskapijas troni viņa otrajam dēlam Magnusam, jau agrāk līdzīgu piedāvājumu bija paudis arī Kurzemes un Sāmsalas-Vīkas bīskaps Johans IV fon Minhauzens.

Kad pēc tēva nāves 1559. gadā Frederiks II kļuva par Dānijas karali, viņš lika samaksāt Kurzemes un Sāmsalas bīskapam Johanam IV 30 tūkstošus dālderu par atteikšanos no troņa. Savukārt Magnuss 1559. gada 10. decembrī oficiāli atteicās no savas mantojuma daļas Šlēzvigā un Holšteinā. Jaunais karalis iecēla savu jaunāko brāli Magnusu par Kurzemes un Sāmsalas-Vīkas bīskapu un uzdeva viņam pārņemt šīs bīskapijas Dānijas kontrolē. 1562. gada 7. augustā viņš Možaiskā noslēdza pret Zviedriju vērstu militāru savienību ar Krievijas caru Ivanu IV, kurā Krievija atzina Dānijas tiesības uz Igauniju, Sāmsalu un Kurzemi (Možaiskas līgums). Tas bija viens no iemesliem Septiņu gadu kara (1563-1570) sākumam starp Dāniju un Poliju-Lietuvu no vienas puses un Zviedriju no otras puses, kas beidzās ar *[[status quo ante bellum]]*.

1570. gadā Krievijas cars Livonijas kara laikā okupētajās zemēs par Livonijas karali (Livonijas ordeņa mestra pēcteci) piedāvāja atzīt Magnusu. Tomēr 1577. gadā Ivans IV sakarā ar aizdomām par Magnusa nodevību lika viņu apcietināt un atsavināt viņa valdījumus. 1578. gadā tika noslēgts Dānijas un Krievijas pamiers uz 15 gadiem, kurā Dānija atzina cara tiesības uz Livoniju, saglabājot vienīgi Sāmsalu un Muhu salu. Magnuss atteicās no Livonijas karaļa titula, padevās Polijas–Lietuvas kopvalsts valdnieka Stefana Batorija aizsardzībā, pameta lēņus Igaunijā un Vidzemē un apmetās Kurzemes bīskapijas galvaspilsētā Piltenē. Dānijas un Polijas-Lietuvas kopvalsts pretenzijas uz Kurzemes bīskapiju izraisīja tā saukto Piltenes mantojuma karu, pēc kura 1585. gadā Kroneborgas miera līgumā Dānija pilnībā atteicās no šīs teritorijas par labu Polijai-Lietuvai.

## Ārējās saites
Huana Cjaņa

**Huana Cjaņa** (, ; dzimusi  Čuncjinā) ir Ķīnas starptautiskā lielmeistare šahā (2008).

## Biogrāfija
No 1998. līdz 2003. gadam vairākkārt pārstāvējusi Ķīnu Pasaules junioru šaha čempionātos. Labākais rezultāts bija 2000. gadā Spānijā izcīnītā 4. vieta U14 vecuma grupā. 2010. gadā kļuvusi par Ķīnas sieviešu šaha čempionāta sudraba medaļas ieguvēju, bet 2012. gadā - par Ķīnas sieviešu šaha čempioni. 2009. gadā izcīnījusi sudraba medaļu Āzijas sieviešu individuālajā šaha čempionātā, bet 2013. gadā kļuvusi par Āzijas čempioni šahā.

Piedalījusies Pasaules šaha čempionātos sievietēm pēc izslēgšanas sistēmas:
* 2001. gadā Maskavā 1. kārtā zaudējusi Hoangai Thaņai Čangai;
* 2004. gadā Elistā 1. kārtā zaudējusi Tatjanai Kosincevai;
* 2010. gadā Antakjā 1. kārtā uzvarējusi Annu Ušeņinu, 2. kārtā uzvarējusi Antoaneti Stefanovu, bet 3. kārtā zaudējusi Katerinai Lagno;
* 2012. gadā Hantimansijskā sasniegusi savu lielāko panākumu, kad 1. kārtā uzvarējusi Šeņu Janu, 2. kārtā uzvarējusi Viktoriju Čmilīti, 3. kārtā uzvarējusi Irinu Krušu, bet ceturtdaļfinālā zaudējusi Dzjui Veņdzjuņai;
* 2015. gadā Sočos 1. kārtā uzvarējusi Bairu Kovanovu, bet 2. kārtā zaudējusi Belai Hotenašvili;
* 2017. gadā Teherānā 1. kārtā uzvarējusi Darju Čaročkinu, bet 2. kārtā zaudējusi Nataļjai Pogoņinai.

Sekmīgi pārstāvējusi Ķīnas komandu lielākajos komandu šaha turnīros:
* Pasaules šaha olimpiādēs piedalījusies 4 reizes (2004, 2010-2012, 2018). Komandu vērtējumā izcīnījusi 2 zelta (2004, 2018) un 2 sudraba (2010, 2012) medaļas. Individuālajā vērtējumā izcīnījusi zelta (2012) un sudraba (2018) medaļas;
* Āzijas komandu šaha čempionātos piedalījusies 4 reizes (2003, 2008, 2012-2014). Komandu vērtējumā izcīnījusi 4 zelta (2003, 2008, 2012, 2014) medaļas. Individuālajā vērtējumā izcīnījusi 3 zelta (2008, 2012, 2014) un bronzas (1999) medaļas;
* Pasaules vīriešu komandu šaha čempionātā piedalījusies 2005. gadā;
* Pasaules sieviešu komandu šaha čempionātos piedalījusies 4 reizes (2007-2009, 2013, 2019). Komandu vērtējumā izcīnījusi 3 zelta (2007, 2009, 2019) un sudraba (2013) medaļas. Individuālajā vērtējumā izcīnījusi sudraba (2009) medaļu;
* Āzijas spēļu komandu šaha turnīrā piedalījusies 2010. gadā un komandu vērtējumā izcīnījusi zelta medaļu.

Par panākumiem turnīros FIDE 2002. gadā Huana Cjaņa piešķīra starptautiskās meistares (WIM), bet 2008. gadā - starptautiskās lielmeistares (WGM) nosaukumu.

## Atsauces

## Ārējās saites
Dr.lv

**Dr.lv** ir lielākais medicīnas portāls Latvijā. Izveidots 2001. gadā. Sākotnēji tas tika veidots kā informatīvu materiālu sakopojums Latvijas ārstiem, tomēr vēlāk kļuva par pacientu plaši apmeklētu portālu. No portāla satura īpaši nozīmīga ir foruma sadaļa, kur pacienti var apmainīties ar informāciju un diskutēt par ārstiem ar citiem medicīnas nozares profesionāļiem.

Portālam ir īpašas apakšsadaļas:

* Ginekoloģija un dzemdniecība
* Psihiskā veselība
* Sporta medicīna un uzturs
* Zobārstniecība

Kopš 2024. gada augusta ir atslēgta iespēja veidot ierakstus forumā.
Pušas muiža

[thumb|300px|Pušas muiža un kapela 1797. gadā (no [Broces kolekcijas).]]
**Pušas muiža** () ir agrāko muižas ēku un parka komplekss Rēzeknes novada Pušas pagasta Pušā.

Pušas muiža agrāk piederēja Šadursku dzimtai. Jans Šadurskis Pušas muižā jezuītu ordeņa vajadzībām 1743. gadā uzcēla koka baznīcu. 1778. gadā iesvētīja tagadējo Pušas baznīcu, 1811. gadā uz Pušu pārcēla Daugavpils jezuītu kolēģiju, kas 1820. gadā pēc ķeizara Aleksandra I pavēles tika slēgta.

Netālu no muižas atrodas Šadursku dzimtas kapsēta.

Muižas īpašnieku Šadursku izveidotais terasveida Pušas muižas parks ir valsts nozīmes arhitektūras piemineklis, bet 18. gadsimta beigās būvētā Pušas muižas kapela ir vietējās nozīmes arhitektūras piemineklis.

1797. gadā, apceļojot Latgali, Pušas muižu apmeklējis zinātnieks, novadpētnieks Johans Kristofs Broce.

## Atsauces
Pēteris Veiss

**Pēteris Ulrihs Veiss** (, dzimis , miris ) bija vācu dramaturgs, rakstnieks, mākslinieks un avangarda filmu veidotājs, kurš lielāko daļu no mūža nodzīvoja Zviedrijā. Kļuva plaši pazīstams 20. gadsimta sešdesmitajos gados ar lugu "Žana Pola Marata vajāšana un slepkavība, uzvesta Šarentonas slimnīcas trupā de Sada kunga vadībā" (*Die Verfolgung und Ermordung Jean Paul Marats dargestellt durch die Schauspielgruppe des Hospizes zu Charenton unter Anleitung des Herrn de Sade*), kas biežāk pazīstama ar nosaukumu "Marats/Sads". Par šo lugu Veiss saņēma ''Tony'' balvu.

Mācījies Londonā un Prāgā. Eiropā izplatoties nacismam, 1939. gadā apmetās Stokholmā un 1946. gadā kļuva par Zviedrijas pilsoni. Politiski ieņēma kreisu nostāju, 1968. gadā iestājoties komunistiskajā Kreisajā partijā. Pazīstams ir arī Veisa 1981. gadā pabeigtais romāns "Pretestības estētika" (*Die Ästhetik des Widerstands*).

## Ārējās saites
Frīdrihs Hebels

**Kristiāns Frīdrihs Hebels** (, dzimis , miris ) bija vācu/austriešu dramaturgs un dzejnieks 19. gadsimta vidū. 

Mācījies Hamburgā, Heidelbergā un Minhenē. No 1846. līdz mūža galam dzīvoja Vīnē. Iespējams, redzamākais vācu dramaturgs laikā starp Šilleru un Hofmanstālu.

## Ārējās saites
Personības traucējumi

**Personības traucējumi** (SSK-10 F60.0) ir garīgu slimību kopums, kas ietver indivīda personības un uzvedības stereotipu traucējumus, kam nav tieša psiholoģiska pamata, bet kas neiederas parasta cilvēka uzvedībā un kādā mērā negatīvi ietekmē saskarsmi ar citiem. Parasti personības traucējumi attīstās bērna vai pusaudža vecumā un saglabājas līdz pieaugušā vecumam.

Parasti iedala astoņu veidu personības traucējumos.
* Paranoīda personība. Pārmērīgs jūtīgums, nespēja aizmirst apvainojumus, kā arī aizdomīgums, tieksme sagrozīt pārdzīvoto un cenšanās citu rīcībā atrast apslēptus motīvus.
* Šizoīda personība. Norobežošanās no emocionāliem, sociāliem un citiem kontaktiem, tiekšanās pēc vientulības, fantāzijām, un introspekcijas.
* Asociāla personība. Sociālo pienākumu ignorēšana, neiecietība pret citu jūtām, grūti savalda dusmas un agresiju, nožēlas trūkums.
* Emocionāli nestabila personība. Impulsivitāte, nepadomājot sekas, neprognozējamība, paštēla traucējumi, savu mērķu un vēlmju neskaidrība.
* Histēriska personība. Pārspīlētas emociju izpausmes, dramatisms, egocentrisms, ātra apvainošanās un tieksme pēc uzmanības.
* Anankastiska personība. Perfekcionisms un sīkumainība, pārmērīgs apzinīgums, stūrgalvība un piesardzība, ļoti grūti pielāgojas pēkšņai apstākļu maiņai.
* Izvairīga personība. Izteikta nedrošība, briesmu un risku pārspīlēšana, kā arī mazvērtības sajūta — pastāvīgi ir tieksme izpatikt un tikt pieņemtam, pārmērīgs jūtīgums pret kritiku.
* Atkarīga personība. Pasīva pakļaušanās citiem cilvēkiem, kas izlemtu viņu dzīves jautājumus, bezpalīdzības un nekompetences sajūta, enerģijas trūkums.

## Ārējās saites
Hermanis Fēgeleins

**Hanss Georgs Oto Hermanis Fēgeleins** (; dzimis , miris ) bija SS grupenfīrers. Hitlera sievas Evas Braunas māsasvīrs.

SS no 1933. gada. Kara laikā piedalījās kaujās Polijā, Beļģijā, Francijā un Baltkrievijā, tai skaitā pret partizāniem Pripetes purvu rajonā. 1943. gadā smagi ievainots, vēlāk norīkots par sakaru virsnieku un SS pārstāvi Hitlera galvenajā mītnē. 1944. gadā apprecējās ar Evas Braunas māsu Gretlu. Veica pienākumus Hitlera bunkurā Berlīnē kara pēdējos mēnešos. Pēc Hitlera pavēles sodīts ar nāvi par dezertēšanu divas dienas pirms paša Hitlera pašnāvības.

## Ārējās saites
Sociālā fobija

**Sociālā fobija** (SSK-10 F40.1) ir trauksmes traucējumi, kam raksturīgas intensīvas bailes sociālās situācijās, kas neļauj pilnvērtīgi funkcionēt ikdienas dzīvē.

Psiholoģiskos traucējumus bieži pavada fiziski simptomi: sarkšana, svīšana, trīcēšana, sirdsdarbības traucējumi un nelabums. Iespējama stostīšanās un ātra runa. Intensīvos gadījumos arī panikas lēkmes. Nereti slimnieki, apmeklējot sociālus pasākumus, pastiprināti lieto alkoholu un citas psihoaktīvas vielas.

Ārstē, izmantojot psihoterapiju un kognitīvi biheiviorālo terapiju, kā arī zāles, galvenokārt, antidepresantus.

## Atsauces

## Ārējās saites
Lojevas rajons

**Lojevas rajons** (, ) ir Baltkrievijas administratīvais rajons Gomeļas apgabala dienvidaustrumos. Tas robežojas ar Gomeļas apgabala Brahinas rajonu dienvidrietumos, Hojņiku rajonu rietumos, Rečicas rajonu ziemeļrietumos un Gomeļas rajonu ziemeļaustrumos, kā arī Ukrainu dienvidaustrumos.
Trīsvilcis

**Trīsvilcis** () ir šaha uzdevums, kurā dotais mērķis (mats, pats, pašmats utt.) jāsasniedz trijos gājienos.

Bez žanra apzīmējuma šis nosaukums tiek lietots ar nozīmi **tiešā mata trīsvilcis**.

## Tiešā mata trīsvilcis

**Tiešā mata trīsvilcī** baltie sāk un mato melno karali trijos gājienos. Vēsturiski tiešā mata trīsvilcis izveidojies par patstāvīgu kompozīcijas žanru, tāpēc ar terminu "trīsvilcis" ("Mats trijos gājienos") apzīmē tiešā mata trīsvilci. 

Šaha uzdevuma maģistrālo virzienu (čehu skola, stratēģiskā skola, loģiskā skola) galvenie principi vispirms tika formulēti trīsvilcī. To bieži dēvē par šaha uzdevumu karali, jo tajā var nodemonstrēt visu tematisko arsenālu, kas uzkrājies mūsdienu šaha uzdevuma 150 pastāvēšanas gados.

Pasaules čempionātā šaha kompozīcijā tiek noteikts uzvarētājs trīsvilču žanrā, trīsvilči ir arī atsevišķa nodaļa FIDE albumos. 
 
## Citu žanru trīsvilči
Trīsvilči ir arī vairāku citu šaha kompozīcijas žanru sastāvdaļa.
* Pašmata trīsvilcī baltie sāk un piespiež melnos matot savu karali trijos gājienos.
* Palīgmata trīsvilčos sāk melnie un palīdz matot savu karali trijos gājienos. 
* Pasaku šaha trīsvilči var būt ar ļoti dažādu tematiku, piemēram, refleksmati, pašmata garvilči, pata uzdevumi, uzdevumi citos šaha veidos un uzdevumi ar pasaku šaha figūrām.

## Trīsvilču piemēri

## Skatīt arī
* Divvilcis
* Daudzvilcis
## Atsauces
Kosovas diplomātisko misiju uzskaitījums

right|thumb|450x450px|Valstis, kurās Kosovai ir diplomātiskās misijas
Šis ir **[[Kosova]]s diplomātisko misiju uzskaitījums**. Kosovai ir 24 vēstniecības ārzemēs. Kopš Kosovas neatkarības pasludināšanas, to ir atzinušas 109 ANO dalībvalstis.

## Āfrika
*
** Kaira (sadarbības iestāde)

## Amerika
*
** Otava (vēstniecība)
* 
** Panama (vēstniecība)
*
** Vašingtona (vēstniecība)
** Ņujorka (ģenerālkonsulāts)
** Demoina (konsulāts)

## Āzija
* 
** Tokija (vēstniecība)
* 
** Rijāda (vēstniecība)
* 
** Ankara (vēstniecība)
** Stambula (ģenerālkonsulāts)

## Eiropa
right|thumb|Kosovas vēstniecība Berlīnē
right|thumb|Kosovas vēstniecība Prāgā
right|thumb|Kosovas vēstniecība Hāgā
* 
** Tirāna (vēstniecība)
* 
** Vīne (vēstniecība
* 
** Brisele (vēstniecība)
* 
** Sofija (vēstniecība)
* 
** Zagreba (vēstniecība)
* 
** Prāga (vēstniecība)
* 
** Parīze (vēstniecība)
** Strasbūra (ģenerālkonsulāts)
* 
** Berlīne (vēstniecība)
** Frankfurte pie Mainas (konsulāts)
** Minhene (ģenerālkonsulāts) 
** Štutgarte (konsulāts)
* 
** Budapešta (vēstniecība)
* 
** Roma (vēstniecība)
** Milāna (ģenerālkonsulāts)
** Bari (konsulārais birojs)
* 
** Skopje (vēstniecība)
* 
** Podgorica (vēstniecība)
* 
** Hāga (vēstniecība)
* 
** Ļubļana (vēstniecība)
* 
** Stokholma (vēstniecība)
* 
** Berne (vēstniecība)
** Ženēva (ģenerālkonsulāts)
** Cīrihe (konsulāts)
* 
** Londona (vēstniecība)

## Okeānija
*
** Kanbera (vēstniecība)

## Atsauces
Sudmaliņupe

**Sudmaliņupe** ir Kāņupes labā krasta pieteka Talsu novadā. 

Izteka - no Gulbju ezera. Tek dienvidu-dienvidrietumu virzienā. Ietek Kāņupē pie Piņķu kalna. Sudmaliņupi nešķērso valsts autoceļi.

## Atsauces
Tērukšupe (Vidusupes pieteka)

**Tērukšupe** ir Vidusupes kreisā krasta pieteka Talsu novadā. 

Novada Pluncezera ūdeņus uz Vidusupi. Tek ziemeļaustrumu virzienā. Lielākā pieteka – Vēvergrāvis. Tērukšupi šķērso dzelzceļa līnija Ventspils—Tukums II.

## Atsauces
Ūķene

**Ūķene** ir Lūšupītes kreisā krasta pieteka Talsu novadā. Tek rietumu virzienā. Ūķeni nešķērso valsts autoceļi.

## Atsauces